01/1. kd Euroopa Liidu Teataja 107 31980R3308 L 345]1 EUROOPA ÜHENDUSTE TEATAJA 20.12.1980 NÕUKOGU MÄÄRUS (EMÜ, EURATOM) nr 3308/80, 16. detsember 1980, Euroopa arvestusühiku eküüga asendamise kohta ühenduse õigusaktides EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse Euroopa Aatomienergiaühenduse asutamislepingut, eriti selle artiklit 203, võttes arvesse komisjoni ettepanekut, (!) võttes arvesse Euroopa Parlamendi arvamust, (2) ning arvestades, et: määruses (EMÜ) nr 3180/78 (3) määratleti uus arvestusühik nime- tusega “eküü”; tuleb astuda samme ühendustes kasutuselolevate arvestusühikute ühtlustamiseks; seetõttu tuleks kõikides ühenduse õigusaktides “Euroopa arvestusühik (EAÜ)” asendada “eküüga”; tuleks lisada säte, mis pärast “EAÜ” asendamist “eküüga” võimal- daks säilitada Euroopa arvestusühikutes määratletud õigused ja kohustused, ON VASTU VÕTNUD KÄESOLEVA MÄÄRUSE: Artikkel 1 Kõikides käesoleva määruse jõustumise ajal kehtivates ühenduse õigusaktides asendatakse sõnad “Euroopa arvestusühik” sõnaga “eküü”. Artikkel 2 Enne käesoleva määruse jõustumist kehtinud Euroopa arvestusühiku määratlust kohaldatakse jätkuvalt enne käesoleva määruse jõustumist tekkinud õiguste ja kohustuste suhtes, mis on määratud Euroopa arvestusühikutes. Artikkel 3 Käesolev määrus jõustub 1. jaanuaril 1981. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. detsember 1980 (1) EÜTC 55, 5.3.1980, lk 13. (2) EÜTC 147, 16.6.1980, lk 134. (3) EÜTL 379, 30.12.1978, lk 1. Nõukogu nimel eesistuja Colette FLESCH